b'\n_START_ARTICLE_\nKarl XIIs torg\n_START_PARAGRAPH_\nKarl XIIs torg er et torg i den s\xc3\xb8ndre delen av Kungstr\xc3\xa4dg\xc3\xa5rden i Stockholm i Sverige. Her st\xc3\xa5r den svenske kongens Karl XIIs statue av Johank  Peter Molin, som ble avduket til 150-\xc3\xa5rsdagen for kongens d\xc3\xb8d 30. november 1868. Han holder en lanse og peker mot \xc3\xb8st. P\xc3\xa5 plassen foran torget sto fra 1630-tallet til 1825 barokkpalasset Makal\xc3\xb6s.\n_START_SECTION_\nStatuen\n_START_PARAGRAPH_\nStatuen er laget av Johan Petter Molin og er st\xc3\xb8pt i bronse. Den viser den svenske kongen Karl XII. I bestillingen for verket sto det at det skulle v\xc3\xa6re en \xc2\xabfotstatue\xc2\xbb, alts\xc3\xa5 ikke kongen til hest, dessuten skulle kongen ikke ha noe p\xc3\xa5 hodet, slik at hans \xc2\xabedle panne\xc2\xbb var synlig. Kongen ble avbildet med lansen i den ene h\xc3\xa5nden og den andre pekende ut over slagmarken, mot \xc3\xb8st, en gest som ble ansett \xc3\xa5 holde kongens helterenomm\xc3\xa9 levende. Som forslag til kl\xc3\xa6rne tjente den uniform som Karl XII bar da han d\xc3\xb8de ved Fredriksten festning i 1718._NEWLINE_Statuen st\xc3\xa5r p\xc3\xa5 en pidestall av svensk granitt.\n_START_SECTION_\nAvdukingen i 1868\n_START_PARAGRAPH_\nStatuen ble avduket i dramatiske former den 30. november 1868, \xc3\xa5rsdagen for kongens d\xc3\xb8dsdag. Selve statuen var blitt laget takket v\xc3\xa6re innsamlede midler fra almenheten, samt etter forslag fra August Blanche (som d\xc3\xb8de p\xc3\xa5 vei til avdukingen). Myndighetene hadde til avdukingen bygget store tribuner for Stockholms mest fremtredende innbyggere. Dette gjorde at almenheten knapt kunne se statuen eller avdukingen, noe som f\xc3\xb8rte til at kavaleriet red mot folkemassen. Deretter ble det stengt fordi myndighetene hadde solgt for mange billetter til avdukingen og det fortsatte \xc3\xa5 v\xc3\xa6re urolig under hele avdukingsdagen.\n_START_SECTION_\n1970-tallet\n_START_PARAGRAPH_\nLike nord for Karl XIIs statue st\xc3\xa5r 13 store almetr\xc3\xa6r som m\xc3\xa5te fjernes for \xc3\xa5 gi plass til en ny oppgang til tunnelbanen. Tusenvis av stockholmere protesterte og i l\xc3\xb8pet av en ukes tid ble plassen okkupert med hengek\xc3\xb8yer og en teltleir. Hendelsen skjedde den 11. mai 1971 og kalles vanligvis for \xc2\xabAlmstriden\xc2\xbb._NEWLINE_Senere p\xc3\xa5 1970-tallet organiserte Narvaf\xc3\xb6rbundet hvert \xc3\xa5r en seremoniell h\xc3\xb8ytidelighet p\xc3\xa5 Karl XIIs d\xc3\xb8dsdag (den 30. november) ved statuen. P\xc3\xa5 grunn av motdemonstrasjoner gikk man isteden i 1983 over til \xc3\xa5 legge ned en krans p\xc3\xa5 Karl XIIs grav i Riddarholmskyrkan.'